Ineza Umuhoza Grace

**Ineza Umuhoza Grace** (o o tshotsweng ka 1996) ke molweladitshwanelo tsa bomme, tsa loapi le tikologo go tswa kwa Kigali, Rwanda. Ke moeteledipele wa The Green protector, morulaganyi wa bokopano jwa banana jwa Loss and Damage, le mothusa mosekaseki wa thulaganyo ya CCLAD. E ne e le mofenyi wa seetsele sa Global Citizen ka 2023.
## Botshelo jwa a le mmotlana le thuto
Grace o tsholetswe a bo a godisiwa kwa Kigali, Rwanda. Morwalela o ne wa tsaya ntlo ya ga bone a le dingwaga di le tlhano, CNET e mmega fa a na le maiphitlhelo a tatlhegelo le tshenyegelo; dibetsa tsa tlholego di tshwana le merwalela di tlwaelesegile thata kwa Rwanda. Grace o tlhamile setshwantsho sa motshikhinyego - ka thuso ya madi ya ba National Geographic Society - go rutuntsha banana ka dikgang tsa phetogo ya seemo sa loapi.

Grace o alogile ka Bachelor's Degree ya tsa metsi le tikologo ka 2018 kwa sekolong se segolwane sa ithutelo ditiro sa University of Rwanda. Morago ga go aloga, o ne a ithutela  ditherisano tsa seemo sa phetogo ya loapi kwa sekolong sa United Nations Institute for Training and Research (UNITAR) le tsa kgwebo kwa African Women Enterprise Cooperation.

## Tsa tiro
Grace o simolotse go nna le kgatlhego mo ditirelong tsa tekatekano ya lefatshe, jaaka tshomarelo ya letšha la Congo, ka nako ya fa e le mongwe wa baemedi ba banana kwa bokopanong jwa United Nations jwa go kganela go nna sekaka (UNCCD), le e le moithuti wa thulaganyo ya Moremi ka 2017. O ne a tlhama The Green Fighter ngwaga o o, e morao e neng ya fetolwa leina go nna The Green Protector, ka go tlhaloganya  botlhokwa jwa go akaretsa banana.

Pele, The Green Protector e ne e ikaelela go phutha banana mo lekalaneng la tshireletso tikologo go tlhama tikologo e e sireletsegileng botoka mo setšhabeng. Maikaelelo a lekgotla le ga a fetoga, mme jaanong a diriwa lefatshe ka bophara. Lekgotla la The Green protector le rotloetsa go tlhamiwa ga dirala tsa magokanyane a banana, go akarediwa, go akanya ka go tlhama, dikgato tsa seemo sa loapi le thuto ya tsa tikologo, le amana le dikolo tse di farologaneng di le masome mabedi le botlhano le tse dikgolwane tsa ithutelo ditiro. Le dirile gore Grace a kgone go bereka le banana ba ka nna dikete di le tharo, makgolo a matlhano, fa godimo ga go rulaganya letsatsi la go phepafatsa, go tlosa polaseteke mo setšhabeng le go tshwara dipuisano ka maranyane gareng ga baithuti ba sekolo se segolwane sa University of Rwanda le sa South-West University kwa China ka diphetogo tsa seemo sa loapi.

Ka ngwaga wa 2018, Grace e ne e le mmueledi wa phetogo ya seemo sa loapi wa baemedi ba Rwanda kwa bokopanong jwa United Nations, kwa a berekileng e le monana o o ka buang ka dintlha tsa botlhokwa di tshwana le phetogo ya seemo sa loapi mo pusong. Maiphitlhelo a ga Ineza a pele a UNITAR a mo thusitse mo maemong a. Ka ngwaga wa 2019, o ne a nna monana wa boeteledipele mo Aforika mo setlhopheng sa masome a mararo le botlhano, kwa a neng a rutelwa go nna moeteledipele wa tlhwatlhwa mo Aforika a nna motho o o nang le thotloetso e kgolo mo setlhopheng sa Kigali. Maemo a a ne a  mo letla go kopana le baeteledipele kwa Kigali go rotloetsa melao ya thuto, phiro, botsogo le tikologo. Ka ngwaga wa 2020, Grace o ne a fiwa dithuso tsa madi tsa JWH - o ne a dirisa madi a go tsaya karolo mo ikatisetso tiro kwa Global Green Growth Institute, kwa a neng a thusa go tlhama dithulaganyo fa a eme nokeng go nna le seabe ga banana mo tikologong ya Rwanda le melao ya phetogo ya seemo sa bosa.

Ka ngwaga wa 2020, Grace e ne e le bontlha jwa setlhopha se se simolotseng tirisano mmogo ya Loss and Damage Youth Coalition, bokopano jwa banana ba feta makgolo a marataro go tswa kwa mafatsheng a feta masome a marataro. Maikaelelo a bone e ne e le go lebisa baeteledipele ba mafatshe seabe sa bone le go ba gwetlha go tsaya kgato mo go rarabololeng ditatlhegelo le ditshenyegelo tsa tikologo. The Green Protector ke bontlha jwa lekgotla le le simolotseng bokopano jo. Ka ngwaga wa 2022, Grace o ne a ya bokopanong jwa COP27 jwa mafatshefatshe jwa phetogo seemo sa loapi, kwa a neng a thusa go lemoga fa go na le letlhoko la madi a ditshenyegelo le ditatlhegelo ga balweladitshwanelo ba banana. Letsholo le le ne la atlega, ka baeteledipele ba mafatshefatshe ba ne ba dumalana go kolekela go namola mafatshe a a lebanweng ke mathata a mo ditshenyegelong le ditatlhegelo. 

Grace o tsweletse ka tiro ya gagwe kwa CCLAD (sepolotiki sa ditatlhegelo le ditshenyegelo tsa phetogo ya seemo sa loapi), a tsibosa batho ka fa ditirelo tsa sepolotiki le tsa setho di amang tsamaiso e e tlwaelesegileng ya dikago, dipalamo le dikganetso. O tsweletse gape ka go nna molweladitshwanelo kgatlhanong le phetogo ya seemo sa loapi ka tiro ya gagwe kwa The Green Protector, ebile a kwala mo maranyaneng a Twitter.

## Dietsele
Grace o amogetse dietsele dingwe ka maiteko a gagwe mo go lweleng ditshwanelo tsa bomme, seemo sa loapi le tikologo.

## Metswedi